अंतर्राष्ट्रीय व्यापार संगठन (International Trade Organization- ITO) को स्थापित करने में असफल होने के बाद 1947 ई. में प्रशुल्क एवं व्यापार पर सामान्य समझौता (General Agreement on Tariff and Trade- GATT) किया गया था। वर्ष 1947 में GATT पर हस्ताक्षर किये गये थे और इसे लागु वर्ष 1948 में किया गया था।GATT का मुख्य उद्देश्य अंतर्राष्ट्रीय व्यापार को बढ़ावा देना था लेकिन यह अंतर्राष्ट्रीय व्यापार को बढ़ावा देने में अधिक सफल नहीं हो सका तब 1986 ई. के उरुग्वे (Uruguay) सम्मेलन में GATT को प्रतिस्थापित करने की चर्चा शुरू हुई और वर्ष 1994 में मारकेश संधि के तहत GATT के स्थान पर विश्व व्यापार संगठन (डब्ल्यूटीओ) की स्थापना 1 जनवरी, 1995 को की गई।